היבטי מ"ה ומע"מ על תשלום שנטען שהוא "פיצויי פיטורים"

נישום עובד כגנן של מושב זה שנים, והוא מקבל את התמורה לעבודתו זו כנגד נתינת חשבונית למושב. הנישום תבע, בהקשרן של הכנסותיו מעבודות הגינון, לשלם לו הוצאות, שהיו לו בעניין במהלך אותן שנים.

לאחרונה - הפסיקה אגודת המושב את עבודתו; ולאור פסיקת בית דין לעבודה היא מכירה בעובדה, שלאורך השנים התקיימו יחסי עובד-מעביד בינה לבין הנישום למרות הוצאת חשבונית חודשית.

האגודה מוכנה לשלם לנישום פיצויי פיטורים, אולם היא דורשת בתמורה חשבונית מס על הסכום שישולם לו.

השאלות הן:

1. האם אפשר לטעון, שפיצויי הפיטורים האלה פטורים ממס מכוח סעיף 9 ל"פקודת מס הכנסה [נוסח חדש], התשכ"א-1960" [להלן - "הפקודה"] ?

2. האם חייב הנישום להוציא חשבונית בגין סכום פיצויי הפיטורים שישולם לו ולמוסרה לאגודה ?

3. אם התשובה על השאלה מס' 1 לעיל היא חיובית - האם אין שלטונות מס הכנסה יכולים לשלול את כל ההוצאות, אשר אותן תבע הנישום, ואשר היו לו במהלך השנים, בטענה שמדובר בהוצאות, שהוצאו ביצירת הכנסה, שמקורה סעיף 2(2) לפקודה, ושאינן מוכרות ?

יניב גבריאל משיב:

התשובה על פניית השואלים מובאת כאן בכפיפות לעובדות הכלולות בפנייה.

n

היבטי מס הכנסה

ככלל - הזכאות לקבלת פטור ממס על מענק פרישה לפי סעיף 9(7א) ל"פקודת מס הכנסה [נוסח חדש], התשכ"א-1961" [להלן - "הפקודה"] שמורה רק לאדם, שבינו לבין המשלם את מענק הפרישה מתקיימים יחסי עובד ומעביד(1).

המעביד יהא זכאי לנכות הוצאה בשל מענק פרישה רק באותה שנת מס, שבה היא שולמה לעובד(2).

מודגש בזה - כי התשלומים, ששולמו לעובד שאינו שכיר, לא יותרו בניכוי; שכן, לא נתקיימו יחסי עובד ומעביד(3).

לטעמי: טענת פקיד השומה לשלילת הוצאות למפרע אינה בת-תוקף משפטי של ממש, משום שעל פי סעיף 6 לפקודה - החיוב במס, לכל שנת מס, מוטל בנפרד. מודגש בזה, כי מחלוקת כאמור, שבין פקיד השומה לבין הנישום, יכול שתיסוב לפי סעיף 145 לפקודה רק לגבי השנים "הפתוחות" בלבד.

היבטי מס ערך מוסף

ככלל - סעיף 24 ל"חוק מס ערך מוסף, התשל"ו-1975" [להלן - "החוק"] קובע, כי במתן שירות חל החיוב במס ערך מוסף עם נתינת השירות.

עם זאת, בנתינת שירות בחלקים - יש שוני בהוראות; ואלה ההוראות, כאשר השירות ניתן בחלקים: אם ניתן השירות בחלקים, יחול החיוב במס ערך מוסף: על כל חלק שניתן; ואם מדובר בשירות, שנתינתו מתמשכת ואי אפשר להפריד בין חלקיו, יחול החיוב במס ערך מוסף: עם גמר מתן השירות.

ככלל - סעיף 46(א) לחוק קובע, כי חשבונית מס תוצא בתוך 14 ימים מיום החיוב במס גם אם לא נתקבלה התמורה.

עם זאת, תקנה 7 ל"תקנות מס ערך מוסף, התשל"ו-1976" קובעת, כי אצל עוסקים מסוימים, וביניהם: אגרונום ואדריכל, יחול חיוב במס עם קבלת התמורה, וחשבונית מס תוצא, לפי סעיף 46(א) לחוק, בתוך 7 ימים מיום החיוב במס.

הפניות המשיב:

(1) עמוד ג/20 בקובץ הפרשנות לפקודת מס הכנסה ("החבק").

(2) סעיף 18(א) לפקודה.

(3) עמוד ג/28.2 בקובץ הפרשנות לפקודת מס הכנסה ("החבק").

 ____________________________________________________________________
יניב גבריאל, הוא מומחה מס אשר שימש בעבר כיועץ מיוחד לרשות המיסים בישראל בנושאי מיסים ושינויי חקיקה. משמש כמנהל וכבעלים של המכללה למיסים ולחשבונאות. בעל נסיון של כ-20 שנים בתחום ההוראה וממציא שיטות לימוד ייחודיות לכל המקצועות. המכללה למיסים ולחשבונאות נוסדה לפני כ-15 שנים והיא בעלת נסיון עשיר של אלפי בוגרים שנקלטו במשק העבודה, והגיעו לעמדות מפתח, שמהן הם ממשיכים לשלוח תלמידים למכללה למיסים ולחשבונאות. המכללה למיסים ולחשבונאות מציעה מגוון קורסים והשתלמויות בתחום המיסים והחשבונאות כגון:
חשב שכר בכיר   |   חשב שכר   |   מחשוב שכר   |   מרתון לנכשלים בחשבות שכר   |   חשבונאי פיננסי   |   הכשרה מעשית למנהלי חשבונות   |   הצהרות הון   |   אמנות הדיון במס הכנסה   |   מרתון לנכשלים בייעוץ מס   |   מיסוי מקרקעין   |   מס ערך מוסף   |   ביטוח לאומי   |   דיני עבודה   |   יועצי מס   |   חשבונאי בכיר מדופלם   |   ניתוח דוחות כספיים   |   הנהלת חשבונות סוג 2 + 1   |   הנהלת חשבונות סוג 3   |   תכנון מס בפרישה   |   ביקורת פנימית   |   חשבים ומנהלי כספים   |   תמחיר תקציב ובקרה   |   ניהול עסקי   |   העצמה ויזמות עסקית   |   ניהול עמותות ומלכ"רים   |   ניהול תקציב משפחתי   |   הכשרת מאמנים עסקיים   |   השבחת חברות   |   מיסוי שוק ההון   |   ניהול סיכונים   |   הכשרת דירקטורים   |   הכשרת מנהלים   |   חשיבה עסקית   |   ניהול עסקים   |   ניהול משאבי אנוש   |   תכנוני מס   |   ניהול ספרים   |   מיסוי עסקאות קומבינציה   |   מיסןי היחיד   |   יסודות ודיני ביטוח   |   כלכלה   |   חשבונאות   |   סטטיסטיקה   |   מימון   |   ביטוח פנסיוני   |   ניתוח ניירות ערך   |   ביטוח רכוש   |   ביטוח תאונות   |   ביטוח ימי   |   סוגי רישיונות  |   כלכלה  |   חשבונאות   |   סטטיסטיקה ומימון  |   דיני ניירות ערך ואתיקה מקצועית   |   בחינה מקצועית א'  |   בחינה מקצועית ב'  |   סוגי רישיונות  |   תגיות   |   מפת האתר   |   
לפרטים נוספים ולהרשמה ניתן לפנות בטלפון (רב קווי) 1-700-700-088 או להיכנס לכתובת המכללה באינטרנט : www.taxcollege.co.il